钦定古今图书集成/理学汇编/学行典/第249卷 > 吴驭
## 钦定古今图书集成/理学汇编/学行典/第249卷 > 吴驭

按《宜兴县志》：“吴驭，字惟允，号少溪，生而颖敏，髫年入
太学，为邹东郭所赏识，数奇不遇。谒选京师，任詹事
府主簿。性和厚友爱，割上腴田二顷为祠田，以赡宗
族，族之贫而不能婚丧读书者，悉取给焉。捐赀缮津
梁，治途径，发粟炊糜，以赈饥民，全活甚众。又因青乌
家言，密约徐少宰各捐千金，于宜城东南六里建承
云塔”一座。自是而巍科鹊起，此尤大造于桑梓者也。
曾于吴门购得周希侯《古碑》善本，随延名手周天球
摩勒立石，万文恭跋以赞之。视彼宝珠石者，不啻加
一等矣。长子继芳，乙酉举人。孙瑞凤，丙子举人；孙龙
章，壬午举人，壬辰会魁，任完县知县，以卓异考选吏
部。